Folket på Steine ønsket å få reist et nytt kapell der, men det oppsto drakamp om stedsvalget mellom Steine og Stamsund. Da kapellet ble bygd, var Steine det største fiskeværet i den midtre delen av Lofoten. I løpet av årene som kapellet eksisterte hadde Stamsund vokst seg større enn Steine. Etter over 30 års diskusjon ble det nye gudshuset, Stamsund kirke, innviet i Stamsund i 1937.